ועדת הכספים, כנסת 17, פרוטוקול מספר 954, 2009-01-21 13:45

אבישי ברוורמן: הנושא הבא: אישור עסקה לפי סעיף 2(6) לחוק מקרקעי ישראל, תש"ך-1960

עינת קאופמן: למעשה העסקאות האלה הן עסקאות שמופיעות מידי פעם בפני ועדת הכספים על פי חוק מקרקעי ישראל, כאשר יש העברה מקרקעות המדינה ורשות הפיתוח לקק"ל, אנחנו צריכים את הסכמת ועדת הכספים.

עינת קאופמן: אנחנו קיבצנו כמה עסקות שנערכו במשך כמה שנים.

עינת קאופמן: ההליך הוא קצת הליך בירוקראטי ולוקח זמן וכרגע הגענו אליכם לשלב הסופי.

עינת קאופמן: ההליך הזה מתבקש בעיקר כאשר יש לנו קרקעות בישובים של בני מיעוטים שהם קרקעות קק"ל ואנחנו רוצים לפתור להם את הבעיה כדי שאפשר יהיה לשווק להם ולרשום את הזכויות על שמם.

עינת קאופמן: לכן אנחנו מבצעים את ההחלפה בין מדינה רק לקק"ל.

עינת קאופמן: אנחנו נעבור עסקה עסקה ותוכלו לראות את העסקאות.

אבישי ברוורמן: יש כאן בעייתיות?

עינת קאופמן: רק לגבי עסקה אחת.

עינת קאופמן: לאיזו רמת פירוט אתם רוצים שאכנס?

אבישי ברוורמן: תיכנסי רק לדברים ההכרחיים.

אבישי ברוורמן: אם אין פה דברים מהותיים, אז אנא תמצתי כדי שנאשר.

ענת קאופמן: יש פה החלפה בין קרן קיימת למדינת ישראל, 130 מטר מתוך חלקה של 390 מטר בבית שאן, מול כפר גלעדי.

ענת קאופמן: מדינת ישראל מוסרת לקק"ל 1.8 דונם, ההפרשים בשטחים הם נושא של מבנה תעסוקה שהיתה עסקה למנהל נכסי דיור הממשלתי.

ענת קאופמן: השני, אנחנו נותנים קרקע חקלאית בתמורה.

ענת קאופמן: כל החליפין האלה נערכים על פי שומות של השמאי הממשלתי.

ענת קאופמן: כל העסקאות האלה נעשות במחוז צפון ומאושרות אחר כך בהנהלה כי זה מסירת קרקע.

ענת קאופמן: העסקאות נבדקו ועברו ביקורת.

ענת קאופמן: כמובן יש אישור דירקטוריון קק"ל לכל עסקה ועסקה.

ענת מימון: את לא צריכה לעבור על העסקאות.

ענת מימון: אני רואה שעסקה מספר 6 עדיין לא אושרה על ידי קק"ל.

עינת קאופמן: דירקטוריון קק"ל כבר אישור את העסקה.

עינת קאופמן: יש לי פרוטוקול מיום 19.9.2007.

עינת קאופמן: אבל, עדיין אין לנו איזון כספי.

עינת קאופמן: למעשה בקרקעות החליפיות שקק"ל מקבלת יצא שהם לא שווי ערך לקרקעות שהיא נותנת.

עינת קאופמן: אנחנו עדיין מחפשים קרקעות.

אבישי ברוורמן: אז מה אני צריך לעשות עם הערה 6?

עינת קאופמן: אנחנו נאזן את העסקה.

אבישי ברוורמן: אני מאשר עקרונית תחת איזון.

אבישי ברוורמן: ענת זה בסדר?

ענת מימון: כן, רק שיעדכנו אותנו.

אבישי ברוורמן: אם כך, אתם תעדכנו אותנו.

אבישי ברוורמן: אם כך, אני מאשר את זה פה אחד.

אבישי ברוורמן: תודה לכם, הישיבה נעולה.